Ruși, Sibiu

Ruși (în dialectul săsesc Reissen, Reesn, în germană Reußen, Reyssen, în maghiară Rüsz) este un sat în comuna Slimnic din județul Sibiu, Transilvania, România. Se află la o distanță de 24 km față de municipiul Sibiu. De la canton, unde începe teritoriul satului, și până aproape la marginea localității, drumul șerpuit traversează o pădure de foioase de-o parte și de alta a acestuia.
Așezare rurală daco-romană. Prima atestare a satului Ruși se găsește în documentul de dizolvare a prepoziturii Sibiului din 19 august 1424.
Numele satului a apărut în documente de-a lungul timpului în diverse grafii: germană - Reyssen, Reisen, Reissen, Reiszen, Reijßen, Reuhsen, Reußen, Reussen latină - Rewsswn, Rewsen, Ruzz, Rüss, Rewzen, Rwz, Rwsyn, Rywz, Ruesse, Villa Rusz maghiară - Oroszfalu, Rüsz română - Ruși săsește - Räissen (dialectul din Ruși)
În anul 1970 s-a înființat la Ruși o comunitate Penticostală, primul diacon fiind Pleșa Tudor care a slujit între anii 1970 și 1989, până la moartea acestuia. După devesul acestuia, devine diacon Bleoca Constantin. Comunitatea din Ruși aparține de Biserica Penticostală din Sibiu, unde este și un pastor.
Serviciile religioase se desfășoară într-o casă de rugăciune, "Biserică Maranata", din anul 2011.
Prima biserică, cu hramul Sf. Nicolae, a fost contruită în 1830, fără clopotniță.
Aceasta a fost construită abia în 1955, când a fost făcut și acoperișul.
În anul 1980 a trebuit să fie dărâmată, pentru că era în pericol să se prăbușească din cauza unei alunecări de teren.
Între anii 1976 și 1980 s-a construit o nouă biserică.
Primul preot orthodox, Straja Ștefan, este înmormântat împreună cu soția sa lângă biserică.
După anii 1930 statul roman a ridicat o școală cu trei clase. Aceasta a fost mărită după anii 1970 cu încă 2 săli. Grădinița se află în casa nr. 382, fosta proprietate a unei familii de sași.
Asociația Cavalerii Turnului Înclinat a construit un popas pentru ca cei care vor străbate Dealul Veseudului (drumul care duce la satul vecin-Veseud), să se vor bucure de o superbă priveliște.
O veche tradiție este obiceiul Văruțelor. Această tradiție se sărbătorește de Sfântul Toader (Sâmbăta Sfântului Toader), la o săptămână după intrarea în Postul Paștelui, astfel tinerii din comunitate se prind veri și văruțe. Organizați în grupuri, tinerii și copiii își aleg un pom în care agață colăcei, sau “brăduleți” cum li se mai spune în această zonă iar apoi, prinzându-se de mână, se rotesc în jurul pomului cântând:
"Văruță, văruță, prinde-te cu mine
Și cu Dumnezeu, să nu-ți pară rău
Pân’ la primăvară, când ne prindem iară
Și la anu’ care vine Să te prinzi iar văr cu mine.”
La sfârșitul cântecului, tinerii scutură bine pomul de brăduleți, și “culeg” brăduleții care au căzut.
Acest obicei creează o legătură de prietenie, o înrudire sufletească, între cei ce se prind veri și văruțe, pe tot parcursul anului.
Asociația Cavalerii Turnului Înclinat din Ruși este o asociație de și pentru tineret, înființată în anul 2019. Numele asociației provine chiar de la simbolul comunităii – Turnul Înclinat din Ruși. Asociația își dorește să contribuie la dezvoltarea tinerilor și a comunității locale prin activități de educație non-formală, promovarea voluntariatului, păstrarea tradițiilor locale, dar și promovarea educației digitale și media. În 2020, o parte din voluntarii asociației, alături de alți tineri din comunitate au creat Grupul de inițiativă a tinerilor din Slimnic, care a candidat pentru titlul de Sat European de Tineret 2021. Comuna se bucură de titlul Slimnic – Sat European de Tineret, și în 2022, fiindu-le prelungit mandatul.
Despre izvoarele sărate gazeifere din satul Ruși relatează František Pošepný în lucrarea sa publicată în anul 1871.